บาทเปิด 33.78/79 รอความชัดเจนหนี้กรีซ
เงินบาทเปิด 33.78/79 รอความชัดเจนหนี้กรีซ-ตัวเลขส่งออกของไทย
26 มิ.ย. 2558

เงินบาทเปิด 33.78/79 รอความชัดเจนหนี้กรีซ-ตัวเลขส่งออกของไทย
นักบริหารเงิน เปิดเผยว่า เงินบาทเปิดตลาดเช้านี้อยู่ที่ 33.78/79 บาท/ดอลลาร์ จากช่วงเย็นวานนี้อยู่ที่ระดับ 33.77/78 บาท/ดอลลาร์ ยังไม่มีปัจจัยใหม่เข้ามา
"เปิดตลาดขยับอ่อนค่าเล็กน้อยจากช่วงเย็นวานนี้ รอปัจจัยใหม่เข้ามา" นักบริหารเงิน กล่าว
นักลงทุนรอดูความคืบหน้าการเจรจาเรื่องการชำระหนี้กองทุนการเงินระหว่างประเทศ(IMF)ของกรีซที่ยังไม่ลงตัว ซึ่งมีนัดหารือกันอีกครั้งในวันเสาร์นี้ เพื่อให้ได้ข้อสรุปก่อนครบกำหนดในวันที่ 30 มิ.ย.58 ส่วนปัจจัยภายในเป็นการประกาศตัวเลขส่งออก-นำเข้าเดือน พ.ค.58 ของกระทรวงพาณิชย์ ซึ่งตลาดคาดว่ายังคงมีทิศทางหดตัวต่อเนื่อง
นักบริหารเงิน คาดว่า วันนี้เงินบาทน่าจะยังเคลื่อนไหวในกรอบระหว่าง 33.74-33.84 บาท/ดอลลาร์
"ถ้าตัวเลขส่งออกผิดไปจากที่ตลาดคาดการณ์ไว้ก็จะเป็นแรงกดดันต่อค่าเงินบาทได้" นักบริหารเงิน ระบุ